**Nudging og adfærdsregulerende design
Seminar 2**

15 deltagere – oplæg fra Lars Forsberg, IWI og Anette Heidi Sebök, Rambøll

**Opsummering**

Formålet med workshoppen var at illustrere og diskutere hvorledes nudging kan benyttes ifm. at understøtte fx håndhygiejne samt at vise eksempler på hvordan man til pharmaindustrien arbejder med adfærdsregulerende design fx ifm. at understøtte omklædningsprocedurer i kontrollerede miljøer.

Debatten kom indledningsvist til at handle om nudging. Bl.a. blev det diskuteret om nudging har en permanent effekt eller om teknologien hurtigt kommer til at ”overleve sig selv”.

Spørgsmålet var: ”kommer det til at ha’ en virkning i længden” eller kræves der i højere grad en indsats for at ændre kultur og forståelse for vigtigheden af et bevidst højt hygiejneniveau?

*Ejerskab*
Således blev det videre debatteret hvordan man får folk til at tage ejerskab af og ansvar for egne handlinger og samtidig indgå i de fælles mål og succeskriterier.

Som eksempel blev det nævnt at der var gode eksempler fra skoler hvor eleverne selv havde opsyn med toilethygiejnen og derved positivt påvirkede til en fælles kulturændring omkring brugen af skoletoiletterne.

Det blev beskrevet at man ved hjælp af de rigtige materialer og designløsninger kunne hjælpe med at understøtte drift og vedligeholdelse og herunder rengøring.

Der var en kommentar omkring at man ikke kan designe sig ud af alle problemer.

Det er vigtigt at driftsomkostningerne prioriteres herunder fx udgifter til rengøring.
Det blev igen nævnt at der i højere grad tages ejerskab og ansvar og at kvaliteten højnes betragteligt når fx rengøring udføres af organisationen selv. Modsat udlicitering af drifts- og vedligeholdelsesopgaver. Det blev foreslået at ændrede udbudsregler kunne være med til at sikre en bedre hygiejnekvalitet.

*Totaløkonomi – inkl. drift*
Det blev ligeledes anført at en større sammenhæng mellem investeringsbudgetter og drifts- og vedligeholdelsesbudgetter ville kunne understøtte at valg og prioriteringer blev foretaget i en større og totaløkonomiske betragtninger. Som eksempel at investere i rengøringsvenlige materialer og designløsninger som efterfølgende kunne understøtte bæredygtig levetid og lavere driftsomkostninger fx ifm. rengøring og øvrig vedligeholdelse.

*Selfcare*
Afslutningsvist kom debatten også til at handle om uddannelse og kommunikation og således vigtigheden af at fokusere på hvorledes man uddannes (helt fra barnsben) til at varetage og tænke i såvel egen- som fælles hygiejne. Som eksempel blev nævnt tandlægernes måde at understøtte ”selfcare begrebet” – tandhygiejne gennem ”learning by doing” og opdragelse ”walk the talk” forældres adfærdsmønstre som kopieres af børnene.